Vladimír Clementis

Vladimír "Vlado" Clementis (20. syyskuuta 1902 Tisovec (Tiszolc) – 3. joulukuuta 1952 Praha) oli Tšekkoslovakian kommunistinen ulkoministeri vuodesta 1945 vuoteen 1950, kunnes hän erosi 15. maaliskuuta. Myöhemmin hänet pidätettiin syytettynä porvarillisesta nationalismista. Clementis oli slovakialainen. Marraskuun 1952 näytösoikeudenkäynnissä hänet tuomittiin kuolemaan ja teloitettiin joulukuussa yhdessä 10 muun syytetyn kanssa. Oikeudenkäynnin pääkohteena oli Tšekkoslovakian kommunistisen puolueen entinen pääsihteeri Rudolf Slánský.

Kirjailija Milan Kundera kertoo teoksessaan Naurun ja unohduksen kirja, miten Clementis seisoo presidentti Klement Gottwaldin vieressä vuoden 1948 valokuvassa, josta hänet häivytettiin kuvamanipulaation avulla näytösoikeuden jälkeen.

Lähteet

Aiheesta muualla 
 Clementisin häivyttäminen kuvamanipulaatiolla , Executedtoday-sivusto

Tšekkoslovakialaiset poliitikot
Tšekkoslovakialaiset kommunistit
Tšekkoslovakialaiset poliitikot
 Slovakialaiset henkilöt
Teloitetut
Ulkoministerit
Vuonna 1902 syntyneet
Vuonna 1952 kuolleet